《雪》
宋代·曾诚

瞥看尘砚忽生冰，试出疏门雪已平。栖鸟乱争寒栱闹，晚鸡微已冻枢鸣。

风花半结乾尤重，云叶初黄暗未晴。书罢拥衾浑不寐，夜长惟听洒窗明。

作者简介：曾诚，字存之，泉州晋江（今福建泉州）人。孝宽子。哲宗元符间为秘书监（《墨庄漫录》卷六、《独醒杂志》卷七）。徽宗崇宁三年（一一○四）因贿赂事勒停（《宋会要辑稿》职官六八之一○）。今录诗三首。